Sverige er det nordiske landet som er kommet lengst i innføring av meritteringssystemer for undervisere. Der hadde en tredjedel av alle universitet og høyskoler innført et pedagogisk meritteringssystem per 2013. Flere andre var i ferd med å gjøre det. De fleste av de institusjonene som hadde innført et system, hadde gjort det for hele institusjonen, mens noen bare hadde innført det for enkelte fakulteter eller institutter. I Sverige opereres det med to nivåer, meriterad lärare og excellent lärare.